יוסי ואלד

יוסי ואלד (נולד ב-17 ביולי 1935) הוא מוזיקאי, מנצח ומלחין ישראלי.

ביוגרפיה

ואלד נולד בבוקרשט שברומניה. בגיל 7 החל לנגן בכינור. בגיל 10 התייתם מאמו. באוקטובר 1948 עלה לישראל באונייה נגבה במסגרת עליית הנוער. לאחר שנתיים במשק הפועלות בתל אביב, עבר לקיבוץ דברת. ב-1953 התגייס לצה"ל ושירת כמדריך קולי של להקת הנח"ל. מאז מותו של עמוס מלר ב-2007, מכהן כמנצח של מקהלת צדיקוב. כמו כן, מנצח על מספר חבורות זמר. ניצוחו מלווה בתנועות ריקוד.

ואלד נחשב בקיא בזמר העברי, ובמהלך אירועי זמר אותם הוא עורך, הוא נוהג לספר לקהל את הסיפורים שמאחורי השירים.

ואלד הלחין שירים לאירועים שונים. בין השאר הלחין את השיר "השניים", לפי מילים של יהודה מלצר, והוא בוצע בפסטיבל הזמר והפזמון 1966 על ידי הצמד חדווה ודוד, וזכה במקום שלישי.

הלחין את השיר "לילך רוצה לקטוף את הירח" שבוצע על ידי אילנה רובינא בפסטיבל שירי ילדים הראשון.
הלחין את השיר "לך לעזה" ללהקת פיקוד דרום.
בנוסף התפרסם בזכות הלחן שלו לשיר "הם ישנם" למילים של יוסי גמזו, שיר שנכתב לאחר מלחמת ששת הימים ובוצע על ידי יהורם גאון לזכרו של סגן עמירם מנור, טייס שנפל במלחמה ליד תעלת סואץ.

קישורים חיצוניים 
יוסי ואלד בשיר "בן-גוריון של ציון" באתר youtube
 יוסי ואלד, זמר עברי בשנותיה הראשונות של מדינת ישראל, מתוך "פרויקט עדות"
 

מלחינים ישראלים
מנצחי מקהלות ישראלים
ישראלים ילידי רומניה
עולים לאחר קום המדינה: 1948–1950
עולים בעליית הנוער
ישראלים שנולדו ב-1935